[**Láhkaásahus**](https://sanit.oahpa.no/detail/sme/nob/l%C3%A1hka%C3%A1sahus.html?no_compounds=true&lemma_match=true) **sámegielaoahpahusas buohkaide gieldda mánáidgárddiin ja skuvllain, Deanumodealla**

Mas lea láhkavuođđu lágas geassemánu 17.b. 1998 nr. 61 vuođđoskuvlla birra ja joatkka oahpahusa birra (opplæringslova) § 6-2, njealját lavtta de Deanu gielda 10.06.2021 áššis 29/2021 mearridan čuovvut njuolggadusa sámegieloahpahus buot mánáide várás vuođđoskuvllaagis:

§ 1 Ulbmil

Láhkaásahusas lea ulbmilin dahkat vai šaddá buorre sámegielat vuođđu Deanu gieldda ohppiide, ja ahte oahppit lahttuduvvojit sáme kultuvrii ja servodateallimii, gos kulturáddejupmi, kommunikašuvdna ja bajásgeassin šaddet leat guovddáš oahpahusa elemeanttat.

Oahpahus galgá dahkat nu ahte oahppit ožžot buoret iešgova ja nannosat gullevašvuođa Deanoservodahkii, ja globálalaš álgoálbmotsearvevuhtii.

Oahpahus galgá dahkat nu vai ovttaskas oahppi galgá oažžut dieđuid, motivašuvnna ja dorvvolašvuođa válljet sámegiela kommunikašuvdnagiellan.

Oahppit galget beassat vásihit ahte sámegiela lea buorre máhttit sihke skuvllas ja servodagas. Oahppit galget šaddat nano giellageavaheaddjit geat hálddašit ieš guđet kommunikašuvdnavugiid.

Lohkan- ja čállingelbbolašvuohta lea iešalddis nai ulbmilin ja dat lea dárbbašlaš vuođđun oahppat ja ipmirdit buot fágaid.

*§ 2 Doaibmaviidodat*

Láhkaásahus gusto buot gielddalaš vuođđoskuvllaide Deanu gielddas.

*§ 3 Sámegieloahpahusa diibmolohku ja organiseren*

Sámegieloahpahus dán láhkaásahusa mielde galgá čuovvut oahpahusa ja lassidiimmuid mearriduvvon plána, gč. § 4.

Sámegieloahpahusa diibmolohku lea mearriduvvon leat 2 diimmu vahkkui buot luohkkácehkiin (2 diimmu a 60 minuhta). Sámegiela oahpahusáigi boahtá lassin dábálaš fága- ja diibmojuhkui.

*§ 4 Sámegieloahpahusa organiseren*

Skuvlaeaiggát mearrida fágii oahppoplána ja movt oahpahus galgá organiserejuvvon daid bargovugiid mielde mat leat vuođđun Fágaođasteapmái.

§ 5 Beassanmearrádusat

Ohppiin geain lea sámegiella vuosttaš dahje nubbingiellan lea vuoigatvuohta beassat sámegieloahpahusas dán láhkaásahusa vuođul. Seamma guoská ohppiide geat válljejit suomagiela nubbingiellan.

Jus beassat galgá sámegieloahpahusas, de gustojit oahpahuslága dábálaš njuolggadusat § 2-1 njealját lađas ja 5.kapihtal.

§ 6 *Árvosáni bidjan*

Maŋŋel 10 ceahki galgá oahppi oažžut oppalašárvosáni. Fágas addo dađistaga čálalaš árvvoštallan.

Oahpaheaddji ja oahppi galgaba gulahallat oahppi sámegiela ovdáneami birra.

*§ 7 Fápmuibidjan*

Láhkaásahus biddjo fápmui 01.08.2021. 2021 čavčča rájes gusto láhkaásahus dušše vuosttaš ceahki ohppiide, ja dasto sisafievrreduvvo luohkkácehkiide.